CELEX: 62016TN0032
Language: hr
Date: 2016-01-25 00:00:00
Title: Predmet T-32/16: Tužba podnesena 25. siječnja 2016. – Češka Republika protiv Komisije

14.3.2016   
            
            
               HR
            
            
               Službeni list Europske unije
            
            
               C 98/57
            
         Tužba podnesena 25. siječnja 2016. – Češka Republika protiv Komisije
   (Predmet T-32/16)
   (2016/C 098/73)
   Jezik postupka: češki
   
      Stranke
   
   
      Tužitelj: Češka Republika (zastupnici: M. Smolek i J. Vláčil, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije (EU) 2015/2098 od 13. studenoga 2015. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), u dijelu u kojem su isključeni izdaci u ukupnom iznosu od 584 299,25 eura, koji su nastali Češkoj Republici,
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na povredi članka 52 stavka 1. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike.
               
                           —
                        
                        
                           Komisija je odlučila isključiti izdatke iz financiranja iz sredstava Unije iako nije došlo do povrede prava Unije ili nacionalnog prava. Pogrešno je pretpostavila da primjena niže najviše dobne granice, u slučaju potpore za prijevremenu mirovinu, zahtjeva izmjenu programa ruralnog razvoja u smislu članka 19. Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR).
                        
                     
         
               2.
            
            
               Ako Sud ne prihvati prvi tužbeni razlog, tužitelj ističe drugi tužbeni razlog, i to povredu članka 52. stavka 2. Uredbe br. 1306/2013.
               
                           —
                        
                        
                           Čak i ako bi primjena niže najviše dobne granice, u slučaju potpore za privremenu mirovine, a da pritom ne dođe do izmjene programa ruralnog razvoja, predstavljala povredu Uredbe br. 1698/2005 (quod non), Komisija je pogrešno ocijenila značaj te povrede i financijsku štetu koja je nastala Uniji. Značaj povrede je zanemariv te Uniji nije nastala financijska šteta.